অভিনয়ের প্রয়োজনীয়তায় বার বারই নিজের লুক ভাঙতে ভালবাসেন অমিতাভ। সেলুলয়েড থেকে বিজ্ঞাপন জগৎ— সবখানেই কয়েকশো বার নিজের চেনা লুক ভেঙেছেন তিনি। 

এবারও নিজের লুক ভাঙলেন তিনি। টাটা স্কাই-এর নয়া বিজ্ঞাপনে নিউ লুকে অবতীর্ণ হচ্ছেন অমিতাভ। এই নয়া লুকের একটি স্টিল ছবি টুইটারে নিজের অ্যাকাউন্টে পোস্টও করেছেন অমিতাভ। যেখানে আবার লিখেছেন ‘বাদুম্বা’ শব্দটি। 
মজাদার পোশাকে অমিতাভের এই লুক নেট দুনিয়ায় ব্যাপক জনপ্রিয় হয়ে উঠেছে। 

টাটা স্কাই তাঁদের নয়া ব্র্যান্ড অ্যাম্বাসাডর হিসাবে অমিতাভকে নির্বাচিত করেছে। মাসখানেক আগে টাটা স্কাই তাদের অডিও-ভিডিও বিজ্ঞাপনও বের করেছে অমিতাভকে নিয়ে। এবার এই নয়া লুকের অমিতাভকে হাজির করে টাটা স্কাই কী চমক দিতে চলেছে, সেদিকে নজর এখন সকলের। 
তার উপরে গবেষণা চলছে ‘বাদুম্বা’ বস্তুটি কী, তাই নিয়ে।
দেখুন ভিডিও...